**Отворен конкурс за пријаву за програм SIGMA Agile**

 **Стипендије програма Еразмус Мундус акција 2 – мрежа размене**

SIGMA Agile је Еразмус Мундус акција 2 програм који је намењен размени студената и запослених на високошколским установама из ЕУ земаља и земаља Западног Балкана. Размена студената и запослених је покривена одговарајућим стипендијама и цео програм финансира Европска комисија.

Програм окупља групу универзитета из ЕУ земаља и групу универзитета са Западног Балкана (партнери на пројекту), који између себе могу размењивати студенте на свим нивоима студија, као и запослене, и то административни и академски кадар.

**Универзитет у Крагујевцу није партнер у овој мрежи размене, али свакако може учествовати у истој кроз циљну групу 2** (**[Target Group 2](http://portal.uw.edu.pl/en/web/sigma/who-can-apply)**):

* студенти мастер и докторских студија могу аплицирати за размену (1 или 2 семестра),
* дипломци могу аплицирати за целе мастер или докторске студије
* запослени на факултетима Универзитета у Крагујевцу могу аплицирати за размену у трајању од месеца дана или за размену као пост-докторанти у трајању од 6 месеци

Заинтересовани бирају жељену институцију на основу академске понуде (да бисте пронашли институцију која вам највише одговара, погледајте **[академску понуду свих универзитета](https://emecw.gis.lu.se/priorityFields.aspx?location=all&lot=2SIGMA)** из ЕУ-а који су укључени у овај програм):

* University of Warsaw, Poland
* City University London, UK
* Humboldt University, Germany
* Lappeenranta University of Technology, Finland
* University of Milan, Italy
* University Nova de Lisboa, Portugal
* University of Salzburg, Austria
* University of Twente, ITC, The Netherlands
* Pompeu Fabra University, Spain

 **Рок за пријаву: 10. фебруар 2015. године** (1 p.m. CET)

**Процес пријаве погледајте** [**овде**](http://portal.uw.edu.pl/en/web/sigma/how-to-apply)**.**

**Детаље о стипендији и трајању мобилности погледајте** [**овде**](http://portal.uw.edu.pl/en/web/sigma/scholarship)**.**

 Додатне информације можете наћи на [**званичном сајту програма**](http://portal.uw.edu.pl/en/web/sigma/about-sigma)**.**

Више о Еразмус Мундус програму и осталим мрежема размене можете видети на сајту Универзитета, у секцији[**Мобилност наставника и студената**](http://www.kg.ac.rs/mobilnost.php)